Сунний маьждиг

Сунний маьждиг, Мухтарова маьждиг (, ) —  Буро тӀа Тийрка аьрда берда тӀа латта сунний маьждиг. Бурон белгалонех а лоархӀ, Россе культура тӀехьален архитектуран сийленг а да (№ 161410016990006)Объекты культурного наследия федерального значения , Комитет по охране и использованию объектов культурного наследия Республики Северная Осетия-Алания. Хьалдаьд 1900—1908 шерашка.

 Тархьар 
 Доттар 
Маьждиг дотта пурам 1900 шера денна хиннад пхьен урхалено Тийрка аьрда берда тӀа цу гӀулакха лаьтта хьакъоастадаьча хана. «Азов йистера край» () яхача газето дийцачох, маьждиг дотташ 80 эзар сом даха́ хиннад, царех 50 эзар деннар гӀозлой мехкдаьттаца базар ярца Кавказе вовзаш хиннавола Мухтаров Мухтара Муртаз яха вӀаьхий саг. Мухтарова дукхагӀа везаш волча И. К. Плошко яхача архитекторагара хьайийхай проект. Маьждиг дотташ инженералла Байсаранаькъан БӀунахочун ИбрахӀима баьб болх. Маьждиг хьадийлад 1908 шера Ардара 14 дийнахьа.
Маьждига хьалхара молла хӀанафий мацабах хинна Садык Радимкулов татре хиннав. 1908 шера ОагӀой бетта шафиӀий мацабах хинна Миркуленский Юсуф оттаваьв, цох татрий раьза хиннабац. Иштта имамалла Гийранаькъан Т. а хиннав (1914 шера хиннача хьалах). Советаш тӀадалехьа тӀеххьара маьждига имам Кубатиев Батырбек Хамурзаевич хиннав — эздийча хӀирий тайпах хиннавола.

 Советий хана 
1934 шера пхьен совета Сунний маьждиг дохаде лаьрхӀа хиннад. Из хеза́ча 84-гӀча дошлой сура 25-гӀча татрий ротай хьовда хиннача Я. И. Беткеневс ший салташка амар даь хиннад герз бе а делла маьждиг лораде дӀаовтта, аьнна. Из Ӏаьдала бӀаргадайча, юха а даьнна, маьждига́ архитектуран сийленга цӀи а енна доха ца деш дитад . Цул тӀехьагӀа маьждигах «дина духьалара музей» хьаяь хиннай.

РСФСР-а министрий совета соцамца (30.08.1960 № 1327 (1 тӏатохам) маьждига гӀишло паччахьалкхено ха деча оттадаьд.

 ХӀанзарча Эрсече 
1996 шера маьждиг Къулбаседа ХӀирийчен бусалба наьха дина урхален доалахьа дӀаденнад. 1996 шера Наджгоанцхой бетта маьждига пена тӀа цу хьанна бу ца ховш цу гӀулакха хьабаь кхоачам эккхийтаб: керттера пенаши мимари чӀоаггӀа ийттӀа хиннад, пена чу йоккха Ӏург а юташ (1,5x2 м).

2010 шера Сунний маьждига тӀехьашка 12 гӀат йола гӀишло еттай маьждига тӀехьашкара лоамаш къайладоахаш. Цу хӀаманна бурохой чӀоагӀа раьза боацаш хиннаб, хӀана аьлча из доттарца маьждига сурт ийрчдаьккха хиннад — маьждиги цунна тӀехьашкара лоамаши цӀихеза дар шоай хозалца .

 Сурташ 

 Белгалдаккхар 

 Литература 


 ТӀатовжамаш 
 Старый Владикавказ. Из истории храмового строительства 



Категория:Мечети Северной Осетии
ОагӀат:Сунний маьждигаш
Категория:Культовые сооружения Владикавказа
ОагӀат:Иосиф Плошкос деттар
Категория:Достопримечательности Владикавказа
Категория:Мечети, построенные в 1908 году
Категория:Здания и сооружения, построенные в 1908 году в России
Категория:1908 год в Северной Осетии
Категория:Культовые сооружения, построенные в 1908 году в России